তিন ফর্ম্যাটের ক্রিকেটে তিনি দলকে নেতৃত্ব দেবেন, তা কোনওদিন কল্পনাই করতে পারেননি বিরাট কোহলি।
বুধবার পুণে’তে পৌঁছে যান একদিনের ক্রিকেটে ভারতীয় দলের অধিনায়ক। প্রাক্তন অধিনায়ক মহেন্দ্র সিংহ ধোনির সঙ্গে প্র্যাক্টিসেও নেমে পড়েন। পরে একটি অনুষ্ঠানে কোহলি বলেছেন, ‘‘আমার কাছে এই ব্যাপারটা আশ্চর্যের। দলে প্রথম আসার পর প্রধান লক্ষ্য ছিল ধারাবাহিকভাবে ভাল খেলে দলকে জয় উপহার দিতে হবে। এমন দিনও যে আসবে, তা ভাবিনি।’’ আরও বলেছেন, ‘‘তবে এটাও আমি বিশ্বাস করি যে, প্রত্যেকটি ঘটনার পিছনে যুক্তিযুক্ত কারণ থাকে। সঠিক সময়েই আমি সেই সুযোগটা পেয়েছি। জীবন থেকে অভিজ্ঞতা নিয়ে নিজেকে আরও বেশি দায়িত্বশীল এবং পরিণত করে তুলেছি।’’
সীমিত ওভারের দলের অধিনায়কত্ব যে তাঁর কাছে নতুন চ্যালেঞ্জ হতে চলেছে, তা মেনে নিেয়ছেন কোহলি। তাঁর মন্তব্য, ‘‘ভারতীয় দলের অধিনায়কত্ব করা সম্পূর্ণ অন্য একটা বিষয়। এটাকে এক ধরনের হট সিট বলা যেতে পারে। যেখানে মিিডয়ার প্রতিনিয়ত কৌতূহলের সঙ্গে থাকবে প্রশংসা এবং সমালোচনাও। সমস্তকিছুর সঙ্গে মানিয়ে নিয়ে চলতে হবে।’’ তবে বিরাট এও শুনিয়ে দিয়েছেন, ‘‘আমার কাছে নেতৃত্বের দর্শনটা খুব স্বচ্ছ। আমি জানি দলের শক্তি এবং দুর্বলতার জায়গাগুলো। সেই ত্রুটি কাটিয়ে ওঠার পথ খুঁজে বার করতে হবে। ভাবনায় পরিবর্তন আনতে হবে।’’
২০১৯ বিশ্বকাপে তাঁর নেতৃত্বে ভারত খেলবে। কোহলি বলছেন, ‘‘এটা আমার কাছে বড় সম্মান। কিন্তু তার আগে আমাদের আরও ৈতরি হতে হবে।’’